राजेन्द्र यादव की कहानी- कारण
शर्बरी सुबह घर के पास के पार्क में टहलने जा रही थी, जहां रोज़ की तरह उसकी मुलाक़ात विशी, पाखी और शन्मुखा से हुई। चारों बतियाती हुई पार्क के चहलक़दमी के लिए बने पथ पर पहुंचीं और जैसा कि चारों ने नियम बना रखा थाStory of Rajendra Yadav - Reason
शर्बरी सुबह घर के पास के पार्क में टहलने जा रही थी, जहां रोज़ की तरह उसकी मुलाक़ात विशी, पाखी और शन्मुखा से हुई।
चारों बतियाती हुई पार्क के चहलक़दमी के लिए बने पथ पर पहुंचीं और जैसा कि चारों ने नियम बना रखा था कि टहलते समय बातें नहीं करेंगे, चारों लगभग एक-सी गति से ख़ामोशी से चलने लगीं।
यकायक पाखी ने तीनों से कहा, ‘कालिंदी दीदी को क्या हो गया है? बड़ा अजीब बर्ताव किया कल उन्होंने।’
नियम के विरुद्ध विशी भी बोल पड़ी, ‘हां, कुछ चुपचुप-सी थीं। हमेशा कैसे खिलकर मिलती हैं, कल मुझे भी सीढ़ियों पर मिलीं, तो ज़रा-सा सिर हिलाकर मेरी हैलो का जवाब दिया और चली गईं।’
चारों अब रुककर बातें कर रही थीं।
शर्बरी ने कंधे उचकाते हुए कहा, ‘उनके घर में तो कोई है भी नहीं, अकेली रहती हैं, तबियत भी ठीक है, पूरी बिल्डिंग को जानती हैं, सारे बच्चे, बड़े, हम-सब उनसे मिलते-जुलते रहते हैं। फिर अचानक हमसे कतराने की वजह?’
तभी शन्मुखा ने जो कहा, उसे सुनकर वे तीनों चुप हो गईं, ‘तीन साल हो गए कालिंदी दीदी को यहां रहते हुए। वो हम सबको जानती हैं, पर हम कितना जानते हैं उन्हें, उनके सुख-दुख को? वो प्राइवेट फर्म में नौकरी करती हैं, बस इतना ही ना?’
इसके बाद चारों तक़रीबन समवयस स्त्रियां कालिंदी के बारे में अपनी सीमित जानकारी के चलते केवल अंदाज़े लगाने को विवश थीं।
क्या हो सकती थी हरदम ख़ुश रहने वाली कालिंदी की उदासी, चुप्पी की वजह?
तभी उन्हें डाकिया अपनी ओर आते दिखाई दिया।
‘ओ रग्घू काका! इतनी तेजी से क्यों भागते आ रहे हो?’
‘बहुत सारी चिट्ठियां बांटनी हैं बिटिया। ये लो तुम चारों के अलग-अलग आमंत्रण पत्र। किसी प्राइवेट फर्म के हैं।’
‘प्राइवेट फर्म के! वो भी हमारे लिए काका?’
‘अब बिटिया, तुम पढ़ते रहना।’ कहते हुए उन्होंने अपनी साइकिल को रफ्तार दी और आगे बढ़ गए।
उत्सुक होकर, चारों कार्ड पढ़ने लगीं।
‘हमारी फर्म की सर्वाधिक होनहार,मेहनती, लगनशील एवं कर्मठ व्यक्तित्व की धनी सुश्री कालिंदी के ‘ स्वेच्छिक सेवानिवृत्ति समारोह में आप सादर आमंत्रित हैं।’ वे हतप्रभ थीं।
अचानक, इतना बड़ा कदम! पर बाद में उन्हें मालूम हुआ कि कालिंदी का विवाह विदेश स्थित एक बहुराष्ट्रीय कंपनी के एम. डी. के साथ तय हो चुका है।
हमेशा की तरह, एक दिन जब चारों पार्क में अपने-अपने निष्कर्ष ले, इकट्ठे हुए तो, उन्हें हरदम खुश रहने वाली कालिंदी की, उदासी एवं चुप्पी का कारण, आत्मनिर्भरता का परित्याग, मित्र विछोह, के साथ- साथ उनका स्वदेश प्रेम भी लगा।